**Bono Vox** alebo skrátene **Bono**, vlastným menom **Paul David Hewson**, (\* 10. máj 1960, Dublin, Írsko) je írsky spevák, hudobník, investor s rizikovým kapitálom, biznismen a aktivista. Je známy ako frontman, hlavný spevák a textár dublinskej rockovej skupiny U2. Bono sa narodil a vyrastal v Dubline a navštevoval Mount Temple Comprehensive School, kde stretol svoju budúcu manželku Alison Stewart, a tiež ďalších členov skupiny U2. Bono je textárom takmer všetkých piesní skupiny U2, pričom sa zameriava na náboženské, sociálne a politické témy. V začiatkoch skupiny U2 jeho texty prispievali k jeho odbojnému a duchovnému hlasu. Ako sa skupina vyvíjala, jeho texty začali viac odrážať osobné skúsenosti, ktoré zdieľal s ostatnými členmi skupiny U2.

Mimo skupiny U2 spolupracoval s mnohými ďalšími interpretmi, je manažérom Elevation Partners a s gitaristom The Edge renovoval a v súčasnosti je majiteľom hotela The Clarence Hotel v Dubline. Bono je tiež veľmi známy ako aktivista zameriavajúci sa na Afriku, pre ktorú vytvoril organizácie DATA, EDUN, ONE Campaign a Product Red. Takisto zorganizoval a hral na mnohých benefičných koncertoch, a mal stretnutia s vplyvnými politikmi. Bono je chválený a zároveň aj kritizovaný pre svoje aktivity, do ktorých zapája aj skupinu U2. Bol nominovaný na Nobelovu cenu za mier, získal rytiersky rád Spojeného kráľovstva od Kráľovnej Alžbety II. a v roku 2005 sa spoločne s Billom a Melindou Gates dostal do zoznamu Person of the Year časopisu *Time*.

Detstvo
-------

Paul D. Hewson sa narodil 10. mája 1960 v írskom hlavnom meste Dublin. Je druhým synom Boba a Iris Hewsonových (prvý je jeho brat Norman \* 1953), ktorí žili v severnej časti Dublinu. Vyrastal v zmiešanej rodine, pretože jeho otec bol katolík a mama protestantka. Takéto manželstvá boli v silne katolíckom Írsku neobvyklé. Rodičia sa rozhodli, že budú synov viesť v protestantskej viere. Malý Paul začal teda v roku 1964 navštevovať základnú školu Glasnevin National Scool. Paul bol od začiatku neposedný a veľmi rád bol stredobodom pozornosti. Medzi ostatnými deťmi bol obľúbený a väčšinu času trávil na ulici so svojimi priateľmi.

Mladosť
-------

V roku 1971 začal navštevovať školu svätého Patricka. Tu však dlho nevydržal a prestúpil na novú Mount Temple High School. Bola to jedna z prvých škôl v Írsku, kde sa nepoužívalo známkovanie a študovali tu dievčatá aj chlapci spolu. Paul sa stal veľmi populárnym, štúdium mu šlo výborne, všetko sa mu darilo až do septembra 1974, keď zomrel Paulov starý otec. Na jeho pohrebe Paulova matka skolabovala a krátko na to zomrela. Paul stratil mamu a ako 14-ročný zostal doma sám spolu so svojím bratom a otcom. Krátko po jej smrti sa presťahovali do nového domu. Neskôr o nej Bono nahral piesne „Tomorrow", „I Will Follow", „Mofo" alebo „Out of Control". Potom ako mu zomrel otec, zložil pieseň „Sometimes You Can't Make It on Your Own".Bob a Norman pracovali dlho do noci a Paul prichádzal do prázdneho domu. Jeho vzťahy s otcom sa zhoršili a často sa s ním hádal. Začal sa túlať po nociach so svojimi priateľmi. V tom čase sa stalo niečo, čo mu úplne zmenilo život. Larry Mullen, Jr. vylepil na nástenku Mount Temple v roku 1976 leták, na ktorom stálo, že bubeník hľadá gitaristov. Na leták nikto nereagoval, a tak si Larry našiel spoluhráčov sám. Na prvej skúške u Mullenovcov sa zišli Larry Mullen, Jr. Adam Clayton, Dave Evans (*The Edge*), Dick Evans a samozrejme Paul Hewson.

(1976 – 1978) – vznik U2
------------------------

Bono, koncert v roku 1983
Chlapci sformovali kapelu Feedback a po prvých vystúpeniach sa premenovali na The Hype. V tomto čase dostal Paul svoju prezývku - **Bono Vox** (z lat. „dobrý zvuk"), z kapely odišiel Dick Evans a vznikla nová formácia s názvom U2 (nikto vlastne nevie, čo U2 znamená. U2-špionážne lietadlo alebo U2 ako „you too" – ty tiež alebo len u a 2). U2 vyhráva sponzorskú súťaž Limeric Civic Week Talent Contest, získava 500 libier a možnosť nahrať demo nahrávky v Keystone štúdiách. Ešte pred nahrávaním sa manažérom mladej kapely stal Paul McGuinness.

V tomto čase Bono našiel útechu v kapele a pracoval na zdokonalení svojho hlasu, pretože to jednu chvíľu vyzeralo na to, že ho ostatní členovia vyhodia kvôli zlému spevu. Napokon však ostatných presvedčil a v kapele zostal; dokonca sa stal jej frontmanom – údajne aj vďaka skvelej nálade, ktorú v kapele vytvára.[chýba zdroj]

(1979 – 1980) – Boy Era
-----------------------

Kapela prešla od cover-verzií k vlastným skladbám, ktoré sa objavili na prvom EP *Three* a hudba U2 začala nadobúdať svoje typické črty. V roku 1980 vydali prvý štúdiový album *Boy* a ihneď sa v Írsku stal hitom. Britskí kritici sa o U2 vyjadrili ako o nádejnej skupine.[chýba zdroj]

Bonovi sa darilo tvoriť texty k piesňam a jeho hlas sa značne zlepšil. Po prvých úspechoch nadobudol sebavedomejšie vystupovanie na pódiu a získal si povesť kreatívneho zabávača. Jeho problémy s otcom pokračovali, pretože Bob neveril, že sa Bono uživí spevom. Radil mu, aby sa zamestnal v štátnej sfére, no Bono sa už pevne rozhodol - bude spevákom, či sa to otcovi páči alebo nie.

(1981 – 1986) – The Unforgettable Fire Era
------------------------------------------

V roku 1981 vydalo U2 svoj druhý album *October*. Album s kresťanskou tematikou sa neujal a návrat do hitparád prišiel až s protivojnovou platňou *War* (1983). Hlavnou skladbou je pieseň „Sunday Bloody Sunday", ktorá odsudzuje násilie páchané v Írsku. O rok neskôr (1984) bol vydaný album *The Unforgettable Fire* a s ním skladba „Pride (In the Name of Love)", ktorá je venovaná pamiatke Martina Luthera Kinga. Popri štúdiových albumoch vyšli aj dva záznamy z koncertov: *Under A Blood Red Sky* (1983) a *Wide Awake In America* (1985). Skupina si získala priazeň kritikov i fanúšikov.

Bono sa v roku 1982 oženil so svojou školskou láskou Alison Stewart v Catholic Guinnes Church, Raheny. Začali sa u neho objavovať dobročinné sklony a podporovanie nenásilného riešenia otázky Severného Írska. Po Live Aid (1985) sa spolu s Ali vydal do Afriky, kde sa oboznámil s realitou chudoby a problémov v rozvojovom svete. Po tejto návšteve sa začal angažovať v boji za odpustenie dlhov afrických krajín a zvýšenie pomoci týmto štátom.

Diskografia
-----------

*Bližšie informácie v hlavnom článku: Diskografia skupiny U2*
Štúdiové albumy(s U2)
* *Boy* (1980)
* *October* (1981)
* *War* (1983)
* *The Unforgettable Fire* (1984)
* *The Joshua Tree* (1987)
* *Rattle a Hum* (1988)
* *Achtung Baby* (1991)
* *Zooropa* (1993)
* *Pop* (1997)
* *All That You Can't Leave Behind* (2000)
* *How to Dismantle an Atomic Bomb* (2004)
* *No Line on the Horizon* (2009)
* *Songs of Innocence* (2014)
* *Songs of Experience* (2017)

Referencie
----------

1. ↑   It's where I shaped my future, says Bono. *Herald.ie*, 12. december 2012. Dostupné online.
2. ↑  Bono-fire.
3. 1 2   *U2 Biography—Bono* [online]. Macphisto.net. Dostupné online.
4. 1 2 3 4 5 6  ASSAYAS, Michka. *Bono on Bono: Conversations with Michka Assayas*. Londýn : Hodder & Stoughton, 2005. ISBN 0-340-83276-2.
5. 1 2   *Adam Clayton biography – U2 bassist* [online]. atU2.com. Dostupné online. ; MOSS, Vincent. The Unforgettable Sire. *Sunday Mirror*, 24. december 2006. Dostupné online. ; MCINTOSH, Elise. In Music and Love, U2 Has Staying Power. *Staten Island Advance*, 3. október 2006.
6. 1 2 3   *Bono: Biography from @U2* [online]. atU2.com. Dostupné online.
7. ↑  Stockman (2005)
8. ↑  Simon, S. (Host). (13 November 1993). *Weekend Edition Saturday*. Washington, DC: National Public Radio.
9. ↑   *News* [online]. Lost Highway Records, 10. október 2005. Dostupné online.
10. ↑  Bono (1984, 10 August). BONO, BOB AND VAN. *Hot Press*.
11. ↑  Elevation Partners. (2007). *Introduction to Elevation Partners* Archivované 2007-07-03 na Wayback Machine. Retrieved 4 July 2007.
12. ↑  The Clarence Hotel. (Unknown last update). *At the Clarence* Archivované 2007-07-05 na Wayback Machine. Retrieved 4 July 2007.
13. 1 2  Bono. (February 2006). *Remarks at the National Prayer Breakfast.* Speech presented at Hilton Washington Hotel at Washington, D.C.
14. ↑  Booth, C. (23 June 1986). Conspiracy of Hope Tour. *Time, 127*.
15. ↑  Wolinsky, D. (31 May 2005). DMB, U2 Lead Live 7 Shows. *Rolling Stones*. Retrieved 25 July 2007, from Rolling Stone Archivované 2009-04-22 na Wayback Machine.
16. ↑  Mellgren, D. (24 February 2006). Bono Among Nobel Peace Prize Nominees. *Associated Press*. Retrieved 14 January 2007, from Bono Among Nobel Peace Prize Nominees.
17. ↑   *Grammy Winners List: Artist – U2* [online]. Grammy.com. Dostupné online.
18. ↑  BROWNING, Lynnley. The Netherlands, the New Tax Shelter Hot Spot. *The New York Times*, 4. február 2007. Dostupné online.
19. ↑  Gibbs, N. (26 December 2005). The Good Samaritans Archivované 2011-02-25 na Wayback Machine. *Time, 166*.
20. ↑  WALL, Mick. *Bono: In the Name of Love*. [s.l.] : Andre Deutsch Ltd, 2006. Dostupné online. ISBN 978-0-233-00177-7.
21. ↑  Matthews (2008), p. 8.

Iné projekty
------------

Commons
* Spolupracuj na Commons Commons ponúka multimediálne súbory na tému **Bono Vox**

Zdroj
-----

*Tento článok je čiastočný alebo úplný preklad článku Bono na anglickej Wikipédii.*

  


| * z
* d
* u
Osobnosti roka časopisu *Time* (2001 – 2025) |
| --- |
| 
* Rudolph Giuliani (2001)
* whistle-bloweri: Cynthia Cooperová / Coleen Rowleyová / Sherron Watkinsová (2002)
* americký vojak (2003)
* George W. Bush (2004)
* dobrí Samaritáni: Bono / Bill Gates / Melinda Gatesová (2005)
* ty (2006)
* Vladimir Putin (2007)
* Barack Obama (2008)
* Ben Bernanke (2009)
* Mark Zuckerberg (2010)
* Protestujúci (2011)
* Barack Obama (2012)
* pápež František (2013)
* Bojovníci proti ebole (2014)
* Angela Merkelová (2015)
* Donald Trump (2016)
* Hnutie Me Too (2017)
* Ochrancovia: Džamál Chášukdží, Maria Ressaová, Wa Lone, Ťjo Sou U, zamestnanci The Capital (2018)
* Greta Thunbergová (2019)
* Joe Biden a Kamala Harrisová (2020)
* Elon Musk (2021)
* Volodymyr Zelenskyj a duch Ukrajiny (2022)
* Taylor Swiftová (2023)

 |
| 
* (1927 – 1950)
* (1951 – 1975)
* (1976 – 2000)
* **(2001 – 2025)**

 |

Autoritné údaje: * abART: 172924
* BnF: 13943105p
* GND: 118906321
* ISNI: 0000000084012930
* LCCN: no96027739
* NK ČR: ola2002152367
* VIAF: 93710720
* WorldCat: lccn-no96027739